
PËR MIRATIMIN E PLANIT TË MENAXHIMIT TË REZERVATIT NATYROR “KARABURUN”

Në mbështetje të pikës 4, të nenit 102, të Kushtetutës; të pikës 2, të neni 37, dhe të pikës 1, të nenit 42, të ligjit nr. 81/2017, “Për zonat e mbrojtura”, të ndryshuar,

URDHËROJ:

1. Miratimin e Planit të Menaxhimit të Rezervatit Natyror “Karaburun”, të shpallur me vendimin nr. 60, datë 26.1.2022, të Këshillit të Ministrave, sipas tekstit bashkëlidhur këtij urdhri dhe që është pjesë përbërëse e tij.
2. Plani i menaxhimit është hartuar nga Agjencia Kombëtare e Zonave të Mbrojtura në bashkëpunim me drejtoritë teknike të Ministrisë së Mjedisit dhe është paraqitur për miratim me shkresën nr. 1070 prot., datë 23.2.2026.
3. Plani i Menaxhimit të Rezervatit Natyror “Karaburun” të publikohet në faqen zyrtare të Ministrisë së Mjedisit dhe në faqen zyrtare të Agjencisë Kombëtare të Zonave të Mbrojtura.
4. Ngarkohet Agjencia Kombëtare e Zonave të Mbrojtura të njoftojë urdhrin dhe Planin e Menaxhimit të bashkive, pronarëve privatë, pronat e të cilëve shtrihen brenda territorit të zonës së mbrojtur, si dhe institucioneve të linjës, që kanë në fushën e tyre të përgjegjësisë masat e parashikuara në këtë plan menaxhimi.
5. Ngarkohen Ministria e Mjedisit dhe Agjencia Kombëtare e Zonave të Mbrojtura për zbatimin e këtij urdhri.
Ky urdhër hyn në fuqi menjëherë dhe botohet në Fletoren Zyrtare.

